เสือร้องไห้ ชื่อก็บอกว่าเป็นร้านอะไร เพราะเสือร้องไห้คือเนื้อส่วนหนึ่งของวัวนั่นเอง ร้านนี้จึงเป็นร้านปิ้งๆ ย่างๆ สไตล์ชิลๆ มานั่งกินข้าว หรือกินเหล้าก็เพลินดี ร้านอยู่ติดถนนใหญ่ ถนนเส้นที่จะไปหางดง ก่อนถึงสามแยกไฟแดง world club (ก่อนถึงแยกสะเมิง)

เมนูแนะนำก็ต้องเป็นพวกปิ้งย่าง อย่างวันนี้ก็มีแป้งนม (69 บาท) และสามชั้นย่าง (49 บาท) และสันคอย่าง (49 บาท) ที่ย่างสุกกำลังดี น้ำจิ้มแจ่วครบรส ออกไปทางหวานและเปรี้ยวนำ

ไส้ทอด (49 บาท) ก็เป็นอีกหนึ่งกับแกล้มกินเล่นที่กรอบอร่อย ไม่เหม็นสาบ กินเพลิน

ต้มแซ่บเอ็นแก้ว (59 บาท) ต้องบอกว่าน้ำมันร้ายจริงๆ ใครได้มาซดจะต้องหลงรัก และปิดท้ายยำวุ้นเส้นหมูสับ (59 บาท) ถึงแม้รสชาติจะอ่อนไปหน่อย แต่ก็อร่อยดี